Il-MPE jistennew l-Kummissjoni twieġew għall-proposta komprensiva tagħhom għal mekkaniżmu annwali ta' monitoraġġ pan-UE ©AdobeStock_Sergign Riżoluzzjoni biex jiġu protetti d-demokrazija, l-istat tad-dritt u d-drittijiet fundamentali fl-Istati Membri kollha L-UE "għadha strutturalment mhux mgħammra tajjeb" biex tindirizza r-rigressjonijiet fir-rigward tal-valuri fundaturi tagħha Il-proposta tal-Parlament għandha aspetti preventivi u korrettivi Jeħtieġ rakkomandazzjonijiet annwali speċifiċi għal kull pajjiż li jistgħu jagħtu bidu għall-mekkaniżmu ta' protezzjoni tal-valuri tal-UE, proċedimenti ta' ksur u kundizzjonalita baġitarja. F'riżoluzzjoni adottata nhar l-Erbgħa b'521 vot favur, 152 vot kontra u 21 astensjoni, il-Parlament Ewropew qed iressaq il-proposta tiegħu għal mekkaniżmu tal-UE li jipproteġi u jsaħħaħ id-demokrazija, l-istat tad-dritt u d-drittijiet fundamentali. Il-ħtieġa għal mekkaniżmu effettiv It-test itenni t-tħassib tal-MPE dwar "iż-żieda u t-tisħiħ tat-tendenzi awtokratiċi u illiberali", li qed ikomplu jaggravaw minħabba l-pandemija tal-COVID-19", kif ukoll "il-korruzzjoni, id-diżinformazzjoni u l-manipulazzjoni tal-Istat", f'diversi pajjiżi tal-UE. Huwa jgħid ukoll li l-UE m'għandhiex l-għodod meħtieġa biex tindirizza "kriżi bla preċedent u li qed taggrava tal-valuri fundamentali tagħha", filwaqt li jiddispjaċih dwar in-nuqqas ta' ħila tal-Kunsill biex jagħmel progress sinifikanti fil- proċeduri tal-Artikolu 7 li għaddejjin bħalissa u jinnota li dan "qed jippermetti diverġenza kontinwa". Biex jiġu protetti b'mod effettiv l-ordinament ġuridiku tal-Unjoni Ewropea, id-drittijiet fundamentali taċ-ċittadini tagħha u l-kredibilità internazzjonali tagħha mid-deterjorazzjoni tal- valuri tal-Artikolu 2 , il-MPE jipproponu għodda bbażata fuq l-evidenza li tkun tapplika b'mod ugwali, oġġettiv u ġust għall-Istati Membri kollha, filwaqt li tirrispetta l-prinċipji ta' sussidjarjetà u proporzjonalità. Ftehim interistituzzjonali għal "Ċiklu ta' Monitoraġġ Annwali dwar il-valuri tal-Unjoni" Iċ-"Ċiklu ta' Monitoraġġ Annwali" ġdid irid jinkludi aspetti preventivi u korrettivi ibbażati fuq rakkomandazzjonijiet speċifiċi għall-pajjiżi, bi skedi ta' żmien u miri marbuta ma' miżuri konkreti, inklużi l-Proċeduri tal-Artikolu 7, proċedimenti ta' ksur u l-kondizzjonalità baġitarja (ladarba tidħol fis-seħħ). Il-proposta tal-Parlament se tikkonsolida u tissostitwixxi l-mekkaniżmi eżistenti, bħar- Rapport riċenti tal-Istat tad-Dritt fil-KE . Kwotazzjoni "Il-proposta tagħna tissostitwixxi u tikkomplementa diversi għodod li ma kienux effettivi b'Ċiklu ta' Monitoraġġ Annwali uniku. In-nuqqas biex jiġu indirizzati problemi serji identifikati f'dan il-kuntest jista' jwassal għal miżuri korrettivi speċifiċi, li jistgħu jkunu aktar effiċjenti mill-qafas kurrenti inkoerenti li għandna, speċjalment ladarba jkun hemm il-kondizzjonalità baġitarja. Il-konklużjoni ta' ftehim interistituzzjonali jibgħat sinjal qawwi li l-UE qed tieħu bis-serjetà l-protezzjoni tas-sisien kostituzzjonali tagħha", qal ir-rapporteur Michal Šimečka (Renew, SK) . Il-passi li jmiss Il-MPE issa qed jistennew li l-Kummissjoni tressaq proposta abbażi ta' din ir-riżoluzzjoni. L-isfond Il-Parlament talab sa mill-2016 li jkun hemm mekkaniżmu permanenti biex jipproteġi d-demokrazija u l-istat tad-dritt. Il-Parlament insista sa mill-2018 li tali għodda ġdida trid tintrabat mal-protezzjoni tal-baġit tal-Unjoni Ewropea meta Stat Membru, b'mod konsistenti ma jirrispettax l-istat tad-dritt. Il-MPE irriferew ukoll għas- Semestru Ewropew bħala riżorsa utli li jistgħu jużaw. Kuntatti: Informazzjoni ta' kuntatt: Numru tat-telefown: (+32) 2 28 32357 (BXL) Numru tat-telefown: (+33) 3 881 74651 (STR) Numru tal-mobile: (+32) 470 96 47 35 Informazzjoni ta' kuntatt: Numru tat-telefown: (+32) 2 28 31324 (BXL) Numru tat-telefown: (+33) 3 881 73661 (STR) Numru tal-mobile: (+32) 498 98 39 85 Għal aktar informazzjoni Kumitat għal-Libertajiet Ċivili, il-Ġustizzja u l-Intern Reġistrazzjoni video tad-dibattitu (05.10.2020) Fajl dwar il-proċedura Tħassib dwar l-istat tad-dritt fl-Istati Membri: kif tista' taġixxi l-UE (infografika) Il-mekkaniżmu Ewropew tal-istat tad-dritt - skeda informattiva Il-briefing tas-servizzi ta' riċerka tal-PE: "Il-valur miżjud Ewropew ta' mekkaniżmu tal-UE għad-demokrazija, l-istat tad-dritt u d-drittijiet fundamentali - valutazzjoni preliminari" (30.09.2020) Il-briefing tas-servizzi ta' riċerka tal-PE: "Il-protezzjoni tal-istat tad-dritt fl-UE: Mekkaniżmi eżistenti u titjib possibbli" (06.11.2019) Ritratti, videos u audio mingħajr ħlas Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF